bavarian-nlp/barwiki-20250901 huggingface dataset:
Wärmespeicharung

Wärmespeicharung (dt. "Wärmespeicherung") is de Fähigkeit vo an Stoff, Wärme zan speichan und späta wieda ohz'gem. Im Gegnsotz zua Wärmedämmung, wo ma meglichst luftige, leichte Stoff' braucht, haum schware, dichte Stoff' de beste Wärmespeichafähigkeit - de hängt oh vo da Spezifischn Wärmekapazität.
A guade Wärmespeicharung fiaht zan laungsamen Aufhoazn vo de Raime, owa aa zan laungsamen Auskühn. Do hauma nua kloane Temperatuaschwaunkungan im Raum. De in' Bautäu eidringande Wärme wiad so laung gspeichat, wia de Umgebungstemperatua gressa is ois wia de Bautäutemperatua. De speichaboare Wärmemenge hängt oh vom Wärmespeichawert vo da Konstruktion und vo da Temperatuadifferenz zwischn Bautäu und Luaft.
Waunst richtig lüftn duasd (stoßlüftn), küht nua de Raumluft aus. Waunst das Fensta wieda zuagmocht hosd, nocha ge'm de Wänd und aundare speichawiaksaume Massn wieda Wärme aun de Luaft oh und es is wieda schnöö woam. Waunst des Fensta de gaunze Zeid kippt lässt, nocha kühn aa de Wänd aus und es braucht vü Zeid und Energie, bis sa se und de Raumluaft wieda aufghoazt haum.
De Wärmeträgheit gibt au, wia schnöö de Wärme in' Bautäu eidringan kau. Se hängt oh vo da Wärmeeindringzoih; diese steigt mit wochsenda Wärmeleitfähigkeit und Dichtn. Waunst zan Beispü auf a Stoiplottn geifst, nocha auf a Dämmstoff, wiad se da Stoi köda aufühn, aa waun beide Stoffe de söwe Temperatua haum.
Pinguin

Pinguin san a Gruppn ("Goddung") vo Wossavegl, de wo ned fliagn ko.
Se lebn netta af da Siidhoibkugl und do voa oim in da Antarktis. Es gibt oba aa sejchane, de wo in da Nachn vom Equator dahoam san. Des san de Galapagos-Pinguin.
De Pinguin san extrem guad an de Kejdn und ans Wossa obassd. Eana hoibads Lebn vabringas im Wossa. Eanane Fliagln schaugn wia Flossn aus.
Wärme und Feichtn

A ausglichena Wärme- und Feichtehaushoit (dt. "Wärme- und Feuchtehaushalt") is de Grundvuaraussetzung fiara energieeffizients und dauahofts Bauweak. Bei jedem Neibau oda Vakaf vo an Gebaide is a Energieausweis notwendig, wo gwisse Werte zan eareichn san.
Wärme.
Ned nua dassd Hoazkostn eispoast, mocht ma a Wärmedämmung. De Wärmedämmung hod de Aufgob, den Wärmestrom zwischn innan und außn zan varringan und Bauschädn infuige vo Kondenswossabüüdung zan vameidn. Weitare Vuatäu san de Vameidung vo Kööteschädn aun Leitungan, vo zua großn Spaunnungan in de trogendn und raumohschliaßndn Bautäu und vo Kondensationsvuagäng innahoib vo Konstruktionan. Außadem wiad duach hechare Owaflächntemperatuan de Behaglichkeit eahäht.
Feichtn.
In fost jedm Bautäu san geringe Mengan aun Wossa in flüssigm oda gosfeamign Zuastaund enthoidn. Dieses Wossa wiad im wesentlichn duach Diffusion, Strömung oda kapillare Feichtigkeitsbewegung traunspoatiat. Des Züü is de Vameidung vo Feichteschädn.
Brennboakeitsklassn

De Brennboakeitsklassn (dt. "Brennbarkeitsklasse") gibt au, wia leicht dass a Materiäu zan brennan auhebt. Es is des Vahoidn in oin Braundphasn moßgeband:
Fricha hod de B 3800er göötn, do hod ma zwischn via Brennboakeitsklassn untaschiedn. In da eiropäischn Norm san hiaz 14 Klassn drinnan. Fia Braundnebmeascheinungan gibt's sechs Klassn.
Zruckzogane oide Norm (ÖNORM B 3800-1).
Braundnebmeascheinungan:
A Baustoff güüt daun ois ned brennboa (A), waun a in da Luaft bei ana Temperatua vo 750 °C ned zan brennan oda vaoschn brocht wean kau. Baustoff' vo da Klassn A miassn a no Q1 und Tr1 san.
Güütige eiropäische Norm (ÖNORM EN 13501-1).
Brennboakeitsklassn fia Baustoff' mit Ausnauhm vo Fuaßbödnbelägn:
Brennboakeitsklassn fia Fuaßbödnbeläg:
Braundnebmeascheinungan:
"s" steht fia smoke, "d" fia drop.
Braundwidastaundsklassn

De Braundwidastaundsklassn oda Feiawidastaundsklassn (dt. "Brandwiderstandsklasse" bzw. "Feuerwiderstandsklasse") san ned wia de Brennboakeitsklassn auf an Baustoff bezogn, sondan auf an Bautäu. Se ge'm au, wia dass se a Bautäu unta da Aunauhm vo da Eiheitstemperatuazeidkurvn bei an Braund vahoit. Aa do hod se de EU eigmischt, owa waun ma's oamoi vastaundn hod, is goa ned so schwaa.
Zruckzogane oide Norm (ÖNORM B 3800-2).
De Braundwidastaundsklassn woa nochm fuigandn Schema aufbaut:
"F tt"
"F" steht oafoch fia Feia. "tt" is de Zeid, in dea da Bautäu de Auswirkungan vom Braund aushoidn muass.
Güütige eiropäische Norm (ÖNORM EN 13501-2 bis -5).
De neiche Klassifiziarung is nochm fuigandn Schema zan aufstöön:
"R E I W tt - M C S P G K"
I ... Mittlwert: &lt; 140 °C, Maximoiwert: &lt; 180 °C.
* Fia Braundschutztian, -klappn und Ohschlüss' vo Fördaaunlogn:
I1 ... Mittlwert: &lt; 140 °C, Maximoiwert: &lt; 180 °C; 
I2 ... Mittlwert: &lt; 140 °C, Maximoiwert: &lt; 180 °C, außa im im Bereich vo da Zargn, duatn &lt; 360 °C.
Beispü:
Zuasätzli gibt's aa no Indizes, z. B. ob de Kriterien nua vo außn noch innan oda umkeaht eafüüt wean miassn, owa de loss ma guad sei.
Gebaideklassn

In de Gebaideklassn (dt. "Gebäudeklassen") wean in da Praxis haifig vuakummande Gabaidetypn definiat. Ned zan vawexln mit de Bauklassn, de stengan im Bebauungsplan.
Da fia de Eistuafung vo an Gebaide moßgebande Wert vo 400 m² je Wauhnung oda Betriebseiheit stööt de iblichaweis vo da Feiawehr zua beherrschande Braundflächn doa. Je nochdem, in wöche Gebaideklassn dei Gebaide foit, miassn de vawendtn Baustoff' a gwisse Brennboakeitsklassn aufweisn.
Gebaideklassn 1.
Do foin olle freistehdn Gebaide mit maximoi drei obairdischn Geschoßn eine. Freistehend haßt, dass des Gebaide vo mindestens drei Seitn auf eigan Grund oda auf Vakeahsflächn fia'd Braundbekämpfung vo außn zuagängli is. Des Fluchtniveau (Hechn vom obastn noamäulaweis begaungan Fuaßbodn bis zua mittlan Hechn vom umgebandn Gländ) deaf ned meah ois wia 7 m betrogn. Des Gebaide bsteht nua aus ana anzlnan Wauhnung oda Betriebseiheit und deaf ned meah wia 400 m² Grundflächn aufweisn. Nutzung: Wohn-, Büro-, betriebliche oda laundwirtschoftliche Nutzung.
Gebaideklassn 2.
Maximoi drei obairdische Geschoße, Fluchtniveau max. 7 m, owa ned meah wia fünf Wauhnungan oda Betriebseiheitn mit insgsaumt hechstens 400 m² Grundflächn. Reichnhaisa foin aa in diese Klassn eine, aa wauns meah ois wia fünf Wauhnungan aufweisn.
Gebaideklassn 3.
Olle Gebaide mit maximoi drei obairdischn Geschoßn und an Fluchtniveau vo max. 7 m, de ned in'd Klassn 1 oda 2 foin.
Gebaideklassn 4.
Umafosst Gebaide mit maximoi via obairdischn Geschoßn und an Fluchtniveau vo max. 11 m, de aus ana Wauhnung oda Betriebseiheit ohne Begrenzung vo da Grundflächn oda aus mehran Wauhnungan bzw. Betriebseinheitn mit jeweis max. 400 m² bstengan.
Gebaideklassn 5.
Olle Gebaide mit an Fluchtniveau vo max. 22 m, de ned in'd Klassn 1, 2, 3 oda 4 foin sowia ausschliaßli untairdische Gebaide.
Hochhaus.
Ois Hochhaus bezeichnet ma olle Gebaide mit an Fluchtniveau iwa 22 m.
Michael Haas

Michael Haas (* 1942 in Favoriten, Wean) is a weana Autor von Gedichtn, Gschichtln und Kabaree-Programme, des meiste in da Weana Mundoat, 
Leem.
Da Haas Michael is am 11. Jänna 1942 in Wean ois Sohn vom Maschinschlossa Michael Haas und da Weißnaharin Franzi aufd Wööd kumman. Dem Vodan sei Famülie staummt aus Behman, de von da Muada aus Ungaan, äussa e echte kaisalich-kenigliche Weana Mischung, wia ma so sogt. Da Voda und de Muada woan beide im Widastaund aktiv. Leida hod de Gestapo aan von de Widaständla dawuschn und so laung priglt, bisas varodn hod. Deswegn san dem Michael seine Ötan vahoft wuan. Da Voda is zum Tod vauatäut und glei higricht wuan. De Muada is, wäus jo grod hochschwaunga min Michael woa, „nua“ zu aana lemslaungan Hoft vadunnat wuan und ins Gfängnis in Aichach gschickt wuan. Wäu de ötaste Schwesta a Eingob noch da aundan gmocht hod, hoz godseidaunk de Vuamundschoft iwan Michael kriagt, und so is dea während n Kriag bei ihr aufgwoxn und ned in iagndan Heim oda sowos. Seitn 44a-Joah is jo in Wean mid de Bombnaugriff imma eaga wuan, und so is 1945 da Michael mid seina Tant noch Hoistod vaschickt wuan und hod duatn de Kapitulation dalebt. De Muada, de von de Ami befreit wuan is, hoz aa gschofft, duatn hi zkumman, und so woans wieda vaeint. Midanaund sans daun, zwoa mid da Kiachn ums Kreiz, owa immahin, wieda zruck noch Wean kumman. 
Duat hod da Michael im Realgymnasium de Matura gmocht, hod daunn a Zeidl bei da Post goaweit, daunn bei aana Vasicharung, bis a daunn letzn Endes de Trafik von da Muada iwanumman hod. 
1956 hod eahm a Freind von de Pfodara zu de Schlaraffn in Möck eiglodn. Des duatn hod eam so taugt, dossa seid domois aa Mitglied is (do haaßt des „Ritta“). Seit 2010 is eahm des olladings vüü z'weit do ausse, deswegn is a jezan bei de Schlaraffn in Wean. 
Seit 1967 is da Michael Haas vaheirod mid da Tina. Aus dera Ehe staumman zwaa Buam, de eahm mid zwaa Enklkinda aa zum Großvodan gmocht haum.
Gedichte.
Gaunze Gedicht in den Artikel eine wird ned geh, de san jo valegt (nimm i do au ?) 
Sticklweis Zitate gengan oba scho, maan i. Vielleicht a boa Zäun vom beriehmtn 4.Kenich ?
NB., da "Vierte Drei König" is scho von da Ulli Beimpold auf ana Weihnåchts-CD und 5-moi vom Viktor Gernot bei sein’ Dezemba-Programm auf da Bühne vuatråg’n wua’n – und aa no von aundare ….
Werke.
Buchpräsentation 2012 im Tivoli,/Böhmischer Prater
Wendlstoakiachal

As Wendlstoakiachal (dt. "Wendelsteinkircherl") is a Kira afm Wendlstoa auf ana Häh vo umara 1.740 Meta.
Es liegt am Fejsrucken hundad Meta untam Gipfe vom Wendlstoa. Es is de hächstglegane Kira vo Bayern und vo Deitschland. Da Grundstoa is scho anno 1889 glegt worn. Es gibt nua Kapejn, de wo no hächa liegn, wia beispuisweis de Zugspitzkapejn. Da Untaschied: Se is ois Kira offiziej gweicht worn. Se gheat zun Eazbistum Minga und Freising und zua Pforrei Brannaburg.
As Kiachal is as Woahrzoachn vom Wendlstoa schlachthii und da Patrona Bavariae gwidmet, da Muadageddin und Schutzheilign vo Bayern.
Entstehungsgschicht.
Des Wendlstoakiachal is auf den Initiativn om Mingna Kunstprofessor Kleiber Max baut worn, dea wo a Wendlstoa-Voda gnennt wead.
Inititialzindung worn de Klogn vo da Rosa Krimbacher, da easchtn Wiatin vom Wendlstoahaus, des wo 1882-1883 baut worn is. "Dass ma hoit do herobn des ganze Joar in koa Kiacha ned kimmt", hod de Krimbocharin imma wieda klogt.
Da Kleiber Max hod si um de Spendn kimmat. Drei Bauern ham eam en Baugrund gschenkt. De Spendn san vo ibaroi heakeman, sogor vo Amerika. Olle Gejdgeba san im Innan vom Kiachal vaewigt. Mingara Kinstla ham de neigotische Eihrichtung gschoffa. As vagoidade Tuamkreiz is a Spendn vom Mingara Hof-Posamentier Beck Ludwig. Da Kleiber Maxl soi des 85 Pfund schwaare Kreiz sejm afn Beag affezaht ham.
Dea Grundstoa is 1889 glegt worn. Am 20. August 1890 hod da Mingara Erzbischof Antonius vo Thoma as Wendlstoakiachal da Patrona Bavariae gweicht.
Kapejn und Kiachal.
A Kapejn gibts am Wendlstoa aa und des wead oft midn Wendlstoakiachal vawexlt.
Es is de kloane Wendelinkapejn, ganz obn am Gipfe. Se is anno 1718 vom am Boarischzella Bauan baut worn, und zwor aus Dankborkeit dofia, dass seine Ressa wiedagfundn worn san, de wo si im Nebe vairrt ghobt ham.
Wendlstoa

Da Wendlstoa (dt.: Wendelstein) is a Beag in de Boarischn Oipn. Ea is 1838 m hoch und ghead zan Wendlstoamassiv.
Deafa im Toi san unta ondam Boarischzell, Brannabuag (Zandrodboh) und Ostahofa (Seijboh).
Schlaraffia

De Schlaraffia is a wöötweite deitschsprochige Vaeinigung zua Pflege vo Freindschoft, Kunst und Hamua, de wos am 10. Oktoba 1859 in Prag grindt wuan is. Des Wuat „Schlaraffe“ kummt aungeblich vo dem middlhochdeitschn Wuat "„Slur-Affe“", wos domois sowos wia „sorgloser Genießer“ ghaaßn hod (do kummt a des Schlaraffenland hea).
Da Woispruch von da Vaeinigung is „In arte voluptas“ (des is Lateinisch und bedeit sowos wia: in da Kunst liegt des Vagniegn).
Da Begriff „Schlaraffia“ is duachn „Allschlaraffenrat“ (des is da Vuastaund vo dem wöötweitn Vabaund „Allschlaraffia“) ois Markn gesetzlich gschitzt wuan und deaf wegn dem aa midn Marknzeichn „®“ (=copyright) bei oin Vaeffentlichungan vom Varein gfiaht wean.
Mid aundare Marknnaumen, in de da Begriff "Schlaraffia" vuakummt (es gibt zum Beispüü "Schlaraffia"-Matrozzn) gibz kaan Zusaummanhaung.
Es gibt aa ka Vabindung zu de Freimaura, zum Lions-Club oda zu Rotary International. Emso grenzt ma si vo iagnwööche Karnevalsvarein oda sowos in dera Oat o.
In da Hitlazeit is de Schlaraffia aufglest woan (1937). De Schlaraffn homs si owa meistns ois Stommtisch oda haamlich in privatn Wonungan, de wos sicha woan, weida trofa. En da Bundesrepublik san nochn II. Wöjtkriag de meistn Reyche wieda aufastondn. En da DDR woa des nit migla. Owa aa docht hom en nei Städte de Schlaraffn en Untagrund bis za da Wende weidato und san hiaz wieda lebendige Reyche. Es homt si a wieda Reyche nei gegründet.
In da zweitn Hööftn von de 40a-Joah, hoz wegn da Vatreibung von de Deitschn aus Mittl- und Osteiropa in Westdeitschlaund (BRD) vüü Neigrindungan gem.
Persenlichkeitn vo da Schlaraffia, de wos ma kennt.
Vüü Kinstla, Schauspüla, Schriftstölla und aundare berihmte Leit vom effentlichn Leem woan und san Schlaraffen, a boa Beispüü:
Im Rauhman vom „Schlaraffnspüü“ wean aussadem zoihreiche berihmte Leit, de wos nimma leem, naumantlich vaewicht, indem daduach doss ma se postum zu "Ehrenschlaraffen" (ES) erkoan hod und imma wieda rezitiert, so z. B. da Heinz Erhardt (ES Alberich von Schalk), da Hermann Löns (ES Mümmelmann), da Robert Stolz (ES Servus Du), da Johann Wolfgang von Goethe (ES Faust), da Friedrich von Schiller (ES Funke), da Karl May (ES Kara Ben Nemsi) oda da Peter Paul Rubens (ES Malerfürst).
Dragon Ball

Dragon Ball (jap. , "Doragon Bōru", boarisch Dragon Boi) is a Anime Serie, de wo vom Akira Toriyama gschriebn worn is. Vo 1984 bis 1995 is Dragon Ball im Manga-Magazin "Weekly Shōnen Jump" vaeffentlicht worn. Spoda is Dragon Ball aa ois Feansehserie, ois Fuim und ois Videospui umgsezt worn. Dragon Ball is noch One Piece da zwoatbeliabtasde Manga vo oin Zeidn (gmessn an da Auflog).
Anno 1999 is Dragon Ball as easchte Moi in Deitschland ois Feansehserie ausgstroit worn.
Fuzalmechanik

Fuzalmechanik, Quantnmechanik oda Quantntheorie (QM; dt.: Quantenmechanik, engl.: "quantum mechanics") is a physikalische Theorie vo da Materie. Im Untaschied zua klassischn Physik ko ma mid da Fuzalphysik/Quantnphysik aa des Vahoidn vo Elemtaraitzal und ois wo no kloana is, guad beschreibn. De Quantnmechanik ghead za de Grundlogn vo da modeana Physik.
De oigmoane Relativitetstheorie bstimmt de Gsatzln iba des, wo im Kosmos gschiacht, vo da Bewegung vo de Planetn im Sunnasystem iba de Stean und Galaxien bis zum ganzn Universum. De Domain vo da Quantntheorie is de mikroskopische Wejt vo da Materie. Entstandn is de Quantnphysik am Oofang vom 20. Joarhundad, eppa zua gleichn Zeid wia de spezieje Relativitetstheorie. Inzwischen hods aa fian Oidog Relevanz: vom Laser, iwan CD-Spuia bis zan Transistor.
Stean

A Stean (dt.: Stern, engl.: "star") is a hoasse, massige Gaskugl, de wo duach ia Schwaakroft zammghoidn wead. In eanara aktivn Zeid leichtn de Stean recht stoark, wei si im Innan Keanfusiona obspuin. Dabei wead Wossastoff za Helium vabrennt.
Dea zua Eadn naxtglegane Stean is de Sun. Am Nochthimme seng ma a boor tausad Stean, gebn duads oba unvoastejbor vui, ummara 70 Trilliardn.
Lebnsphasn.
Gasnebe und Protostean.
Am Oofang vo da Steanentstehung steht a Gasnebe. Des is interstellare Materie, de wo a weng dichta is ois wia sunstan. 70% vo so an Nebe bestenga aus Wossastoff, voa oim Wossastoffmolekuin (H2). Desweng redt ma aa oft vo Molekuinwoikn. Da Rest vo so an Nebe is voa oim Helium. Dazua keman Spuan vo schwaarn Elementn, de wo aus friachan Supanoven entstandn san (de easchtn Stean san nua aus Wossastoff und Helium gwen).
Stean und brauna Zweag.
Duach de Schwaakroft ziagt si de Gaswoikn imma weida zamm, bis a Keanfusion in Gang gsezt wead. Dobei wead Wossastoff in Helium vabrennt. Wann de Massn z gring is, so zwischn Jupita und Sun, kimmts zwor aa za ana Keanfusion owa ned za ana Wossastofffusion. So an Himmeskeapa nennt ma Brauna Zweag. Wann a brauna Zweag ausbrennt is, wead a glei a weissa Zweag.
Rouda Riesnstean und weissa Zweag.
Wann da Wossastoff vabrennt is, nacha wead des Helium vabrennt und da Stean blaad si dobei af und wean zan roudn Riesn. Wann as Helium vabrennt is, nacha foin kloanare Stean, wia unsa Sun, zamma und wean zan weissn Zweag und iagendwann zan schwoarzn Zweag.
Emlyon Business School

De Emlyon Business School is 1872 gründt worn. Des is a private, staatli oakannte wissenschoftliche Business School und hod Standoate in Paris, Lyon, Saint-Étienne, Casablanca und Shanghai. De Houchschui fiat transnationale Masta-Programme, Promotions- und MBA-Programme und Seminare zua Weidabuildung vo Managan duach.
De Emlyon hod de „Driple Crown“ dahoitn, d. h. sie is vo oin drei wichtign internationaln Akkreditierungsagenturn – "AACSB", "AMBA" und "EFMD" ("EQUIS") oakannt und hod jährli 3300 Studentn. As Oiumni-Netzwerk hod 26.000 Mitglieda in 80 Ländan aus 107 Nationa.
Mexikanische Stootn

Mexiko oda spanisch México (exakta: span. "Estados Unidos Mexicanos", boar. "Vaoanigte Mexikanische Stootn") bsteht aus 31 Bundesstootn (span. "Estados"), de wo jeweis vo am Gouverneur gfiaht wean, und am Bundesdistrikt (span. "Distrito Federal"), dea wo de Hauptstod Mexiko umfosst.
North Coast Inland Trail

Der North Coast Inland Trail (NCIT) is a Projekt fia an Feanwandaweg, des wo scho in Obschniddn realisiad is. Ea soi quea duachn amerikanischn Bundesstoot Ohio fiahn und spada aa af Pennsylvania und Indiana ausbaut wean.
Da NCIT ist ein Meahzweckweg, auf dem Wandan, Laffa, Radlfoarn, Inline Skating und im Winta Schilanglauf dalaubt san. Skateboardn is owa nit zuaglossn.
As Projekt fia den Feanwandaweg is 1992 entstandn. Meahrane Park Districts in Ohio ham bschlossn, a Serie vo Wandawegn durch Ohio z schoffa, de wo midananda vabundn wean soitn. En Nama North Coast Inland Trail hods Projekt vo da gmoanizzign Organisation "Firelands Rails to Trails, Inc." anno 2000 dahoidn, wei da Weg oft entlang vo ana aufglossnan, traditionsreichn Eisnbohstreckn fiaht.
Tabak-Trafik

 
Tabak-Trafikn gibts nua in Estareich. De Bezeichnung "Trafik" kummt vom Arabischn "tafriq", des haaßt vatäun, odaraa ausn Italienischn, "traffico", des haaßat Haundl.
Des san primär Vakaufstöön fia Dobok-Woan, auf de jo da Stoot a Monopoi hod. De Berechtigung, sowos zum fian, wiad vom Stoot vagem, des gschiacht noch sozialn Gsichtspunktn, an Invalide, Behindate und Aunghearige. Iwlichaweis wean do a Foahschein fia de Öffis, Zeitungan und Zeitschriftn, Kreizwuaträtsl, Billetln, Kuweaa, Feiazeig, Oschnbecha, Pfeifnstiara und wos-waaß-i no vakauft. Außadem Briafmaakn, Stempemaakn und oft sans des aa Lottoannahmestöön fia „6 aus 45", Briaflos und Rubbllos.
Vendémiaire

Da Vendémiaire (boarisch "Weinmonad" oda "Weinlesemonad") is da easchde Monad vom republikanischn Kalenda vo da Franzesischn Revolution. Ea foigt af de Sansculottiden vom Voajoar, da foigade Monad is da Brumaire.
Da Nama is vom Franzesischen "vendange" (Weinlese) obgloadt. Da Vendémiaire is da easchde Monad vom Hiachstquartai ("mois d’automne"). Ea fongt am 23. Septemba oo und endt eppa am 22. Oktoba.
Dogesnama.
Wia olle Monat vom Franzesischn Revolutionskalenda hod da Vendémiaire 30 Dog, de wo in 3 Dekadn eihteit san. Jeda Dog hod an oagna Nama.
Franzesischa Revolutionskalenda

Da Franzesische Revolutionskalenda (dt. "Französische Revolutionskalender"), aa republikanischa Kalenda (franzesisch "calendrier révolutionnaire français" bzw. "calendrier républicain"), is infoige vo da Franzesischn Revolution vo 1789 gschoffn worn. Goitn hod a offiziej vom 22. Septemba 1792 bis zan 31. Dezemba 1805.
Hintagrund.
De Revolution hod in Frankreich de Trennung vo Stoot und Kira duachgsezt. Desweng soit da neiche Kalenda koan kristlichn Bezug mehr ham
(z. B. Kristi Gebuat, kristliche Feiadog). Aussadem soit des Dezimaisystem ois Prinzip vo da Vanunft konsequent umgsezt wean.
Da neiche Kalenda hod a Woch mid zehn Dog ghobt. Deshoib hods aa nua olle 10 Dog an frein Dog gebn. De oidn Feadog san olle gstrichn worn. Es hod nua a boor Feiadog am Joaresend gebn. Aus dem Grund wor dea Kalenda ban Voik ned grod beliabt.
Struktua.
As Joar hod nochn Revolutionskalendar 12 Monad za 30 Dog mid jeweis 3 Dekadn (10 Dogn ghobt). Dazua san no 5 (in Schoitjoarn 6) Eagenzungsdog keman.
Da Joaresoofang wor af de Dog-und-Nochtgleichn im Hiachst festglegt.
Dog.
De zehn Dog vo da Dekadn san oafoch duachzehjt worn:
Monad.
De 12 Monad vom republikanischn Kalenda in via Gruppn vo Joareszeidn eiteit worn, oogfanga vom Joaresdog vo da Revolution, wo da easchde Dog im Joar gwen is:
Iwagangsdog.
Am Joaresend hods 5 bzw. 6 Iwagangsdog gebn, de "Sansculottiden". Des worn Feadog.
Dogeseihteilung.
Da Revolutionskalenda hod a neiche Stundneihteilung fian Dog ghobt. Da Dog hod etz 10 Stundn za je 100 Minutn à 100 Sekundn ghobt. De neiche Sekunden wor domid nua a bissl (−14 %) kiaza wia de oide. De Minutn wor länga (+44 %), de "Revolutionsstund" sogor ums 2,4-foche wia de oide Stund. De Umsetzung waa extrem teia worn, wei olle Uahn unbrauchbor worn waradn. Desweng hod da Konvent 1795 bschlossn des Gsetz bis auf weidas auszansezn. Es is nia in Kroft dredn. Es san oba Revolutionsuahn baut worn, de heit no af Auktiona vakafft wean.
Nivôse

Da Nivôse (aa "Nivose"; boarisch aa "Schnäämonad") is da vieate Monad vom republikanischn Kalendea vo da Franzesischn Revolution. Ea foigt afn Frimaire, gfoigt wead a vom Pluviôse.
Da Nama is vo da lateinischn Woatfamij "niv-" (zan Schnää ghearat) obgloadt. Da Nivôse is da easchde Monad vom Wintaquartai ("mois d'hiver"). Ea fongt am 22. Dezember oo und endt eppa am 20. Jenna.
Dogesnama.
Wia olle Monat vom Franzesischn Revolutionskalenda hod da Vendémiaire 30 Dog, de wo in 3 Dekadn eihteit san. Jeda Dog hod an oagna Nama.
Mejsuppm

A Mejsuppm oda estr. Möösuppm (dt. "Mehlsuppe") is a oafoche Suppm, de wo voa oim aus Mej und Wossa bsteht. De Mehjsuppn gibts woarscheinle in iagendoana Foam praktisch ibaroi af da Wejd und se is woarscheinle tausade Joar oid. Se wor fia lange Zeid a Grundnoarungsmiddl fia de Menschheid.
A oafoche Foam vo da Mejsuppm wead aus Mej, Wossa und Milli kocht und mid Soiz gwiazt. Dozua is nacha no Broud einebrockt worn. Da Gschmo vo da Mehjsuppn ko no duach Zuadodn vabessad wean: Mid Zwiefen, Gwiaz, Graidln, Suppmgrea, Speeg oda Fleischbriah beispuisweis.
Brennsuppm.
De Brennsuppm (dt. "Brennsuppe") oda Eihbrennsuppm (dt. "Einbrennsuppe") is a vabessade Variantn vo da oafochn Mehjsuppn. Do wead as Mehj im Pfandl mid Fettn, moast Schmoiz, goidbraun oogresst. Nach wead de sognennde Eihbrenn (dt. "Mehlschwitze") in Wossa kocht. Duachs Restn hod de Suppm an bessan Gschmo und duachs Schmoiz weads vui noarhofta. Deswegn hod de Brennsuppn de uaspringliche, oafoche Mehjsuppn schnejj vadrengt.
Brennsuppm heit.
De Brennsuppm hod in Bayern und Estreich bis heit a Tradition. Im leztn Joarhundad sogor no ois traditionejs Weihnochtsessn.
Bekannt san heit voa oim de "Bayerische Brennsuppn" und de "Tirola Brennsuppn". Es san Feinschmeggavariantn, de wo mid da oafochn Brennsuppn nua no de Mehjschwitzn gmoasam ham.
A bsundare Tradition hod de Brennsuppn aa in da alemannischn Fosenocht.
Rednsoart.
Wea af da Brennsupp, dahea schwimmt, is a oarma Schlucka oda a Depp. Des kimmt dohea, wei de Brennsuppn in da Neizeid a Oarmeleitessn wor. (A neiare Variantn vo dem Spruch is, auf da Nudlsuppn daheagschwumma sei.) Dea Spruch is za ana Zeid entstandn, wo de Brennsuppm neama so a dominante Roin gspuid hod.
Unabhängige Bürger für Krems

Unabhängige Bürger für Krems (UBK) is a Wählagruppn, de wo seitm Woijoar 2012 mit zwoa Kandidatn im Gmoaroud vo da Stod Krems im Bundesland Niedaöstareich, in Östareich, vertredn is.
Da Server vo de Unabhängigen Bürger für Krems, UBK is a Plottfoam fia Biagarinna und Biaga, de wo si politisch betätign woin und leist an Beidrog zum frein polidischn Dialog und zu ana umfossadn und kridischn polidischn Infoamation vo da Effentlichkeit.
Vorstandsgremium.
Am 3.4.2014 hod si da Vorstand vo da UBK nei konstituiat: